ਸਿਰਲੇਖ: 20 ਲੱਖ ਦੀ ਨੌਕਰੀ ਛੱਡ UPSC 'ਚ ਝੰਡੇ ਗੱਡਣ ਵਾਲੀ ਅਨੁ ਕੁਮਾਰੀ ਦੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
UPSC ਪ੍ਰੀਖਿਆ 'ਚ ਦੂਜੇ ਸਥਾਨ ਉੱਤੇ ਆਈ ਅਨੁ ਕੁਮਾਰੀ

ਅਨੁ ਕੁਮਾਰੀ ਨੇ ਦੋ ਸਾਲ ਪਹਿਲਾਂ 20 ਲੱਖ ਰੁਪਏ ਸਲਾਨਾ ਦੇ ਪੈਕੇਜ ਦੀ ਇੱਕ ਪ੍ਰਾਈਵੇਟ ਨੌਕਰੀ ਛੱਡ ਕੇ ਸਿਵਲ ਸੇਵਾ ਦੀ ਤਿਆਰੀ ਸ਼ੁਰੂ ਕੀਤੀ ਸੀ।

ਇੱਕ ਵਾਰ ਤਾਂ ਉਨ੍ਹਾਂ ਲਈ ਨੌਕਰੀ ਛੱਡਣਾ ਮੁਸ਼ਕਿਲ ਸੀ ਪਰ ਇਹ ਫ਼ੈਸਲਾ ਹੁਣ ਉਨ੍ਹਾਂ ਦੀ ਜ਼ਿੰਦਗੀ ਦਾ ਸਭ ਤੋਂ ਚੰਗਾ ਫ਼ੈਸਲਾ ਵੀ ਸਾਬਿਤ ਹੋ ਗਿਆ ਹੈ।

ਸ਼ੁੱਕਰਵਾਰ ਨੂੰ ਯੂਪੀਐਸਸੀ ਨੇ ਸਿਵਲ ਸੇਵਾ ਪ੍ਰੀਖਿਆ-2017 ਦੇ ਨਤੀਜੇ ਜਾਰੀ ਕੀਤੇ। ਅਨੁ ਕੁਮਾਰੀ ਇਸ ਸੂਚੀ 'ਚ ਦੂਜੇ ਅਤੇ ਔਰਤਾਂ 'ਚ ਪਹਿਲੀ ਥਾਂ 'ਤੇ ਹਨ।

ਆਪਣੇ ਪੁੱਤਰ ਨਾਲ ਅਨੁ

ਬੀਬੀਸੀ ਨੇ ਅਨੁ ਕੁਮਾਰੀ ਨਾਲ ਗੱਲਬਾਤ ਕੀਤੀ ਅਤੇ ਕਾਮਯਾਬੀ ਦੇ ਇਸ ਸਫ਼ਰ ਨੂੰ ਉਨ੍ਹਾਂ ਤੋਂ ਜਾਣਿਆ...

ਅਨੁ ਨੇ ਦੱਸਿਆ, ''ਮੈਨੂੰ ਨਿੱਜੀ ਖ਼ੇਤਰ 'ਚ ਨੌਕਰੀ ਕਰਦੇ ਹੋਏ ਨੌਂ ਸਾਲ ਹੋ ਗਏ ਸਨ। ਹੌਲੀ-ਹੌਲੀ ਮੈਨੂੰ ਅਹਿਸਾਸ ਹੋਣ ਲੱਗਿਆ ਸੀ ਕਿ ਇਹ ਕੰਮ ਮੈਂ ਸਾਰੀ ਉਮਰ ਨਹੀਂ ਕਰ ਸਕਦੀ ਅਤੇ ਜੇ ਮੈਂ ਇਹ ਕਰਦੀ ਰਹੀ ਤਾਂ ਆਪਣੀ ਜ਼ਿੰਦਗੀ ਪੂਰੀ ਤਰ੍ਹਾਂ ਨਾਲ ਨਹੀਂ ਜੀ ਸਕਾਂਗੀ। ਮੈਂ ਕਈ ਵਾਰ ਇਸ 'ਤੇ ਵਿਚਾਰ ਕੀਤਾ ਅਤੇ ਨੌਕਰੀ ਛੱਡਣ ਦਾ ਫ਼ੈਸਲਾ ਲੈ ਲਿਆ।''

ਕੀ ਨੌਕਰੀ ਛੱਡਣ ਦਾ ਫ਼ੈਸਲਾ ਇੱਕ ਵੱਡਾ ਫ਼ੈਸਲਾ ਨਹੀਂ ਸੀ?

ਇਸ ਸਵਾਲ ਦੇ ਜਵਾਬ 'ਚ ਅਨੁ ਕਹਿੰਦੇ ਹਨ, ''ਮੈਂ ਤੈਅ ਕੀਤਾ ਸੀ ਕਿ ਸਿਵਲ ਸੇਵਾ ਦੀ ਤਿਆਰੀ ਕਰਾਂਗੀ ਅਤੇ ਜੇ ਕਾਮਯਾਬ ਨਾ ਰਹੀ ਤਾਂ ਅਧਿਆਪਕ ਬਣ ਜਾਵਾਂਗੀ, ਮੈਂ ਦੁਬਾਰਾ ਨਿੱਜੀ ਖ਼ੇਤਰ 'ਚ ਨਹੀਂ ਪਰਤਣਾ ਚਾਹੁੰਦੀ ਸੀ।''

ਆਪਣੇ ਭਰਾ ਦੇ ਨਾਲ ਅਨੁ ਕੁਮਾਰੀ

ਭਰਾ ਨੇ ਕੀਤੀ ਮਦਦ

ਸਿਵਲ ਸੇਵਾ ਦੀ ਤਿਆਰੀ ਕਰਨ ਲਈ ਅਨੁ ਨੂੰ ਉਨ੍ਹਾਂ ਦੇ ਛੋਟੇ ਭਰਾ ਨੇ ਰਾਜ਼ੀ ਕੀਤਾ।

ਅਨੁ ਦੱਸਦੇ ਹਨ, ''ਮੇਰੇ ਮਾਮਾ ਜੀ ਅਤੇ ਮੇਰੇ ਭਰਾ ਨੇ ਮੇਰੇ 'ਤੇ ਕਾਫ਼ੀ ਜ਼ੋਰ ਦਿੱਤਾ ਕਿ ਮੈਂ ਨੌਕਰੀ ਛੱਡ ਦੇਵਾਂ। ਜਦੋਂ ਟੀਨਾ ਡਾਬੀ ਨੇ ਸਿਵਲ ਸੇਵਾ 'ਚ ਟੌਪ ਕੀਤਾ ਤਾਂ ਮੇਰੇ ਮਾਮਾ ਜੀ ਨੇ ਮੈਨੂੰ ਮੈਸੇਜ ਭੇਜ ਕੇ ਕਿਹਾ ਬੇਟਾ ਜੇ ਤੂੰ ਨੌਕਰੀ ਛੱਡ ਕੇ ਸਿਵਲ ਸੇਵਾ ਦੀ ਤਿਆਰੀ ਕਰਨਾ ਚਾਹੁੰਦੀ ਹੈ ਤਾਂ ਤੇਰਾ ਸਾਲ ਡੇਢ ਸਾਲ ਦਾ ਖ਼ਰਚ ਮੈਂ ਚੁੱਕਣ ਨੂੰ ਤਿਆਰ ਹਾਂ।''

''ਉਸ ਸਮੇਂ ਮੈਨੂੰ ਲੱਗਿਆ ਕਿ ਲੋਕਾਂ ਨੂੰ ਮੇਰੇ 'ਤੇ ਵਿਸ਼ਵਾਸ ਹੈ, ਇਸ ਵਿਚਾਲੇ ਮੇਰੇ ਭਰਾ ਨੇ ਮੈਨੂੰ ਬਿਨ੍ਹਾਂ ਦੱਸੇ ਹੀ ਮੇਰਾ ਪ੍ਰੀ ਦਾ ਫ਼ਾਰਮ ਭਰ ਦਿੱਤਾ। ਉਸ ਨੂੰ ਭਰੋਸਾ ਸੀ ਕਿ ਉਹ ਮੈਨੂੰ ਨੌਕਰੀ ਛੱਡਣ ਲਈ ਰਾਜ਼ੀ ਕਰ ਲਵੇਗਾ।''

ਅਨੁ ਨੇ ਆਪਣੀ ਪਹਿਲੀ ਕੋਸ਼ਿਸ਼ 'ਚ ਡੇਢ ਮਹੀਨੇ ਦੀ ਤਿਆਰੀ ਦੇ ਬਾਅਦ ਸਿਵਲ ਸੇਵਾ ਦੀ ਪ੍ਰੀ ਪਰੀਖਿਆ ਦਿੱਤੀ ਅਤੇ ਨਾਕਾਮ ਰਹੇ। ਪਰ ਉਨ੍ਹਾਂ ਅਗਲੇ ਸਾਲ ਦੀ ਤਿਆਰੀ ਸ਼ੁਰੂ ਕਰ ਦਿੱਤੀ।

ਅਨੁ ਦੱਸਦੇ ਹਨ, ''ਮੈਂ ਹਰ ਮਹੀਨੇ ਇੱਕ ਲੱਖ ਸੱਠ ਹਜ਼ਾਰ ਕਮਾ ਰਹੀ ਸੀ। ਇਸ ਕਰਕੇ ਮੈਨੂੰ ਸਮੇਂ ਦੇ ਨਾਲ ਆਰਥਿਕ ਸਥਿਰਤਾ ਹਾਸਲ ਹੋ ਗਈ। ਪੈਸਾ ਹੁਣ ਮੇਰੇ ਲਈ ਰੁਕਾਵਟ ਨਹੀਂ ਰਿਹਾ ਸੀ। ਮੈਨੂੰ ਇਹ ਭਰੋਸਾ ਵੀ ਸੀ ਕਿ ਜੇਕਰ ਮੈਂ ਯੂਪੀਐਸਸੀ 'ਚ ਪਾਸ ਨਹੀਂ ਵੀ ਹੋ ਸਕੀ ਤਾਂ ਆਪਣੇ ਪੁੱਤਰ ਦਾ ਢਿੱਡ ਭਰ ਹੀ ਸਕਦੀ ਹਾਂ।''

ਨਿੱਜੀ ਖ਼ੇਤਰ ਦੀ...